Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: szabályairól szóló 242/2000. (XII. 23.) Korm. rendelet kötelezõvé teszi az ingatlan tulajdonosai és használói számára a
Paragraph Index: 80

2002. második félévében a sajtó és a közvélemény sokat foglalkozott a tömegdemonstrációkkal és az azokkal kapcsolatos hatósági döntésekkel. Az általános helyettes hivatalból folytatott vizsgálata során megállapította, hogy a gyülekezési joggal kapcsolatban alkotmányos visszásság közvetlen veszélyét idézi elõ, ha a hatóság – bármely okból – nincs abban a helyzetben, hogy az alkotmányos jog érvényesülésének, érvényesítésének és biztosításának jogi tartalmát, feltételeit, korlátait megfelelõen értelmezze, az adott jog érvényesülését a gyakorlatban garantálja, az esetlegesen jogellenes helyzeteket pedig felismerje és megszüntesse. Álláspontja szerint a gyülekezési törvényben foglalt, bejelentés alá tartozó tények és adatok érdemi közlése a gyülekezési jog jogszerû gyakorlásának feltétele. Ha a bejelentés valótlan adatot vagy tényt tartalmaz, a tervezett rendezvény ugyanúgy jogsértõnek minõsül, mintha a bejelentést – az adott vonatkozásban – meg sem tették volna. A gyülekezés kinyilvánított célja nem ütközhet az Alkotmányba, és jelentõsége van a mindenkit megilletõ emberi méltósággal összefüggésben is. A kölcsönös jogok és szabadságok érvényesülésére vonatkozó objektív szempontrendszer részlegessége és esetlegessége miatt, mind a gyülekezési jogot gyakorlók, mind az azzal érintettek oldalán fennáll az alkotmányos jogokkal kapcsolatos visszásság veszélye. Az általános helyettes egyebek mellett javasolta a belügyminiszternek a gyülekezésrõl szóló törvény kiegészítésének elõkészítését, a rendõrségi intézményrendszer áttekintését. Ajánlotta az országos rendõrfõkapitánynak, hogy egészítse ki a gyülekezési jog hatálya alá tartozó rendezvények jogszerûségének a rendõrség gyakorlatában érvényesülõ szempontjait és tekintse át a rendõrségi feladatok végrehajtásának feltételrendszerét. (OBH 5205/2002.) Az országgyûlési biztosok ajánlásainak, vizsgálati megállapításainak utóéletét folyamatosan figyelemmel kísérjük. A jogbiztonság követelményeinek megfelelõ rendõri intézkedésekkel összefüggésben a korábbi országgyûlési biztos javasolta a közbiztonságra különösen veszélyes eszközök közterületi birtoklására vonatkozó kormányrendelet módosítását. A módosított szabályozás – amely összhangban van a tulajdonhoz és a magánlakás sérthetetlenségéhez való alkotmányos jogokkal – 2002. május 30-án hatályba lépett. A vizsgálati tapasztalatok és az ajánlásainkat, kezdeményezéseinket követõ intézkedések azt igazolják, hogy a rendõri vezetés – országos és területi szerveknél egyaránt – kiemelt figyelmet fordít az országgyûlési biztosok által feltárt alkotmányos jogokat sértõ visszásságok megszüntetésére. A Belügyminisztériummal és a rendõrség vezetésével kiegyensúlyozott és korrekt együttmûködés alakult ki, amely segíti az országgyûlési biztosokat alkotmányos feladataik ellátásában. 3.18.2. Rendõrségi szabálysértési eljárások

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes